1983 में लायड के सन्यास के बाद रिचर्ड्स को टीम की कमान सौंपी गई। उन्होने पचास मैचों में टीम का नेतृत्व किया। वो एकमात्र वेस्टइंडीज़ कप्तान हैं, जिनके नेतृत्व में कैरिबियाई टीम ने कोई टेस्ट सीरीज़ नहीं गंवाई, कहा जाता है कि रिचर्ड्स को हार पसन्द नहीं थी। इतने शानदार रिकार्ड के बावजूद उनकी कप्तानी विवादों से अछूती नहीं रही। वो कभी कभी एम्पायरों को गलत तरीके से दबाव भी डाल देते थे, 1990 में बारबडोस टेस्ट के दौरान उनकी इसी आदत के चलते एम्पायर ने इंग्लिश बल्लेबाज़ रोब बेली को आउट ने होने के बावजूद आउट दिया, विज़डन ने इस घटना को अभद्र और कुरुप बताते हुए रिचर्ड्स की काफ़ी आलोचना की। सबसे बुरे रूप में, यह योजनाबद्ध खेल गणना थी"[23]. इस तरह की घटना आज हो तो खिलाड़ी को आईसीसी कोड ऑफ कंडक्ट की धारा 2.5 के अन्तर्गत दोषी ठहराते हुए उस पर जुर्माना ठोंक दिया जाए.[24]